മതസൗഹാര്ദ്ധം പുലര്ത്തിപോരുന്ന സമുദായങ്ങളെ ഭിന്നിപ്പിക്കാന് ഇന്ധനം നല്കരുത് പാലാ ബിഷപിന്റെ ജിഹാദ് പരാമര്ശത്തെ വിമര്ശിച്ച് പി.ടി തോമസ് കൊച്ചി: പാലാ രൂപത ബിഷപ് മാര് ജോസഫ് കല്ലറങ്ങാട്ടിന്റെ ലവ് ജിഹാദ്, നര്ക്കോട്ടിക് ജിഹാദ് പരാമര്ത്തെ വിമര്ശിച്ച് കെ.പി.സി.സി വര്ക്കിംഗ് പ്രസിഡന്റ് പി.ടി തോമസ് എം.എല്.എ. ബിഷപ്പിന്റേതായി പുറത്ത് വന്ന വാര്ത്ത സമുദായ സൗഹാര്ദ്ധം വളര്ത്താന് ഉപകരിക്കുന്നതല്ല. സാമ്ബത്തിക ലാഭവും വ്യക്തികളുടെ സ്വര്ത്ഥതയുമാണ് കുറ്റകൃത്യങ്ങളുടെ കാതല്. ഇത്തരം നിരീക്ഷണങ്ങള് സമൂഹത്തിലുണ്ടാക്കുന്ന വിള്ളല് അപകടരമാണ്. എന്നും മത സൗഹാര്ദ്ധം പുലര്ത്തിപോരുന്ന സമുദായങ്ങളെ ഭിന്നിപ്പിക്കാന് ആരും ഇന്ധനം നല്കരുത്. പി.ടി തോമസ് ഫെയ്സ്ബുക്ക് പോസ്റ്റില് പറയുന്നു. പാലാ ബിഷപിനെ പോലെ ഒരു ഉന്നത വ്യക്തിയില് നിന്ന് എന്തുകൊണ്ടാണ് ഇത്തരമൊരു പരാമര്ശം ഉണ്ടായതെന്ന് അത്ഭുതപ്പെടുന്നുവെന്ന് പി.ടി തോമസ് പിന്നീട് വാര്ത്താസമ്മേളനത്തില് പറഞ്ഞു. മതസൗഹാര്ദ്ദം വളര്ത്താനോ ഊട്ടിഉറപ്പിക്കാനോ ശക്തിപ്പെടുത്താനോ ഉതകുന്ന പ്രസ്താവനകളാണ് ഈ കാലഘട്ടത്തില് ഉണ്ടകേണ്ടത്. ഈ പരാമര്ശനം വളരെ ഖേദകരമാണ്. അത്. കേരളത്തിന്റെ സാമുദായിക സൗഹാര്ദ്ദത്തെ ആഴത്തില് മുറിവേല്പ്പിക്കാന് ഇടയുള്ളതാണ് എന്ന് സംശയിക്കുന്നു. ആധുനിക കാലഘട്ടത്തില് കുറ്റവാളികള് ജാതി മത അടിസ്ഥാനത്തിലല്ല രൂപം െകാള്ളുന്നത്. ഒരു കുറ്റവാളിയുടെ ആന്തരിക കാഴ്ചപ്പാട് സാമ്ബത്തിക ലാഭവും വ്യക്തികളുടെ സ്വാര്ത്ഥതയുമാണ്. കുറ്റവാളികളെ ജാതിമത അടിസ്ഥാനത്തില് വിലയിരുത്തുന്നത് കേരളം കൈവരിച്ച നവോത്ഥാന മുന്നേറ്റത്തിന്റെ നിരാസമാണ്. പി.ടി പറഞ്ഞു. കേരളത്തില് ലൗ ജിഹാദ് ഇല്ലെന്നു പറയുന്നത് കണ്ണടച്ച് ഇരുട്ടാക്കലാണെന്നും അതിനു പുറമേ നാര്ക്കോട്ടിക് ജിഹാദുമുണ്ടെന്നും പാലാ ബിഷപ് മാര് ജോസഫ് കല്ലറങ്ങാട്ട് പറഞ്ഞതാണ് വിവാദമായത്. ഇതിനു സഹായം നല്കുന്ന ഒരു വിഭാഗം ഇവിടെ ശക്തമായി പ്രവര്ത്തിക്കുന്നുണ്ടെന്നും കത്തോലിക്കാ കുടുംബങ്ങള് കരുതിയിരിക്കണമെന്നും കുറവിലങ്ങാട് മര്ത്തമറിയം പള്ളിയിലെ എട്ടുനോമ്ബ് തിരുനാളിന്റെ സമാപനത്തോടനുബന്ധിച്ചുള്ള സന്ദേശത്തില് ബിഷപ് പറഞ്ഞിരുന്നു. ഇതിനെതിരെ വ്യാപക വിമര്ശനം ഉയര്ന്നിരുന്നു. ബിഷപിന്റെ പരാമര്ശത്തെ എതിര്പ്പ് വിവിധ മുസ്ലീം സംഘടനകള് രംഗത്തെത്തിയിരുന്നു. ബിഷപിനെതിരെ പോലീസിന് പരാതിയും നല്കിയിട്ടുണ്ട്. പി.ടി തോമസിന്റെ പോസ്റ്റിന്റെ പൂര്ണ്ണരൂപം: പാലാ ബിഷപ്പ് മാര് ജോസഫ് കല്ലറങ്ങാടിന്റെതായി പുറത്ത് വന്ന വാര്ത്ത സമുദായ സൗഹാര്ദ്ധം വളര്ത്താന് ഉപകരിക്കുന്നതല്ല. സാമ്ബത്തിക ലാഭവും വ്യക്തികളുടെ സ്വര്ത്ഥതയുമാണ് കുറ്റകൃത്യങ്ങളുടെ കാതല്. ജാതി മതാടിസ്ഥാനത്തില് കുറ്റവാളികള് പ്രവര്ത്തിക്കുന്നതു ആധുനിക കാലഘട്ടത്തില് വിരളമാണ്. ഇത്തരം നിരീക്ഷണങ്ങള് സമൂഹത്തിലുണ്ടാക്കുന്ന വിള്ളല് അപകടരമാണ്. എന്നും മത സൗഹാര്ദ്ധം പുലര്ത്തിപോരുന്ന സമുദായങ്ങളെ ഭിന്നിപ്പിക്കാന് ആരും ഇന്ധനം നല്കരുത്.